Fia oan, dea no ned lang in da Stod lebt oda nua auf Bsuach do is, mog des Grantln ausschaung ois waradn de Mingara unfreindle oda imma schlecht afglegt. Tatsächli is a grantlnda Mingara in na fast mittlmäßign Stimmung. Es fejt eam grod des wichtigste fian Mingara: sei Griawiga. Wos no dazua beitrogt, dass de Mingara oiwei nua schlecht afglegt waradn, is de fia vui Leid mit stoakn keapalichn Beschweadn (Schädlwäh, Miadigkeit usw.) vabundane Auswirkung vom  Fön.